C 205/12
FI
Euroopan unionin virallinen lehti
12.6.2023
Unionin tuomioistuimen tuomio (yhdeksäs jaosto) 27.4.2023 (ennakkoratkaisupyyntö, jonka on esittänyt Înalta Curte de Casaţie şi Justiţie– Romania) – Banca A v.
Agenţia Naţională de Administrare Fiscală (ANAF) ja Preşedintele ANAF (Asia C-827/21 (1), Banca A (Sulautumisdirektiivin soveltaminen jäsenvaltion sisäisessä tilanteessa) (Ennakkoratkaisupyyntö – Direktiivi 2009/133/EY – 7 artikla – Absorptiosulautuminen – Täysin jäsenvaltion sisäinen toimi – Unionin oikeudella ei ole ensisijaisuutta unionin oikeuden soveltamisalan ulkopuolella – Unionin oikeuden tulkinta sen soveltamisalan ulkopuolella – Unionin tuomioistuimen toimivalta ennakkoratkaisupyyntömenettelyssä – Edellytys – Unionin oikeuden soveltaminen kansallisessa oikeudessa suoraan ja ehdoitta) (2023/C 205/13) Oikeudenkäyntikieli: romania Ennakkoratkaisua pyytänyt tuomioistuin Înalta Curte de Casaţie şi Justiţie
Pääasian asianosaiset Kantaja: Banca A Vastaajat: Agenţia Naţională de Administrare Fiscală (ANAF) ja Preşedintele ANAF
Tuomiolauselma 1) Unionin oikeus ei velvoita kansallista tuomioistuinta tulkitsemaan eri jäsenvaltioissa olevia yhtiöitä koskeviin sulautumisiin, jakautumisiin, osittaisjakautumisiin, varojensiirtoihin ja osakkeiden vaihtoihin sekä eurooppayhtiön (SE) tai eurooppaosuuskunnan (SCE) sääntömääräisen kotipaikan siirtoon jäsenvaltioiden välillä sovellettavasta yhteisestä verojärjestelmästä 19.10.2009 annetun neuvoston direktiivin 2009/133/EY mukaisesti kansallisen oikeuden säännöstä, jota sovelletaan kahden yrityksen, joiden molempien kotipaikka on samassa jäsenvaltiossa, pelkästään jäsenvaltion sisäiseen sulautumiseen, koska tämä sulautuminen ei kuulu direktiivin soveltamisalaan.
2) Unionin tuomiosituin ei ole toimivaltainen vastaamaan ennakkoratkaisukysymyksiin, jotka koskevat direktiivin 2009/133 tulkintaa, koska yhtäältä pääasian tosiseikat eivät kuulu direktiivin soveltamisalaan ja toisaalta kansallisessa oikeudessa ei sovelleta direktiiviä näihin tosiseikkoihin suoraan ja ehdoitta.
(1)
EUVL C 165, 19.4.2022.
Unionin tuomioistuimen tuomio (seitsemäs jaosto) 20.4.2023 (ennakkoratkaisupyyntö, jonka on esittänyt Bundesverwaltungsgericht – Itävalta) – BF v.
Versicherungsanstalt öffentlich Bediensteter ja Eisenbahnen und Bergbau (BVAEB) (Asia C-52/22 (1) BVAEB (Vanhuuseläkkeiden mukauttaminen)) (Ennakkoratkaisupyyntö – Sosiaalipolitiikka – Yhdenvertainen kohtelu työssä ja ammatissa – Direktiivi 2000/78/EY – Ikään perustuvan syrjinnän kielto – 2 artiklan 1 kohta ja 2 kohdan a alakohta – 6 artiklan 1 kohta – Ansioeläke – Kansallinen lainsäädäntö, jossa säädetään virkamiesten eläkejärjestelmän asteittaisesta mukauttamisesta yleiseen eläkejärjestelmään – Se, että eläkkeen määrää tarkistetaan tietyn virkamiesryhmän osalta nopeammin kuin toisen virkamiesryhmän osalta – Oikeuttamisperusteet) (2023/C 205/14) Oikeudenkäyntikieli: saksa Ennakkoratkaisua pyytänyt tuomioistuin Bundesverwaltungsgericht